
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 9.panta pirmā daļa.
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē divus valsts nekustamos īpašumus (“Čiekurīši”,  Manģenes ielā 2, Mežvaldē, Rumbas pagastā, Kuldīgas novadā un “Meža Stauģi”, Viesītes pagastā, Jēkabpils novadā), kas nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Projekts paredz atļaut VNĪ pārdot izsolē šādus valsts nekustamos īpašumus: 

1. Nekustamo īpašumu “Čiekurīši” (nekustamā īpašuma  kadastra Nr. 6284 006 0435) – zemes vienību (zemes vienības kadastra apzīmējums 6284 006 0435) 0,5093 ha platībā un sešas būves (būvju kadastra apzīmējumi 6284 006 0435 001, 6284 006 0435 002, 6284 006 0435 003, 6284 006 043 5004, 6284 006 0435 005, 6284 006 0435 006) – Manģenes ielā 2, Mežvaldē, Rumbas pagastā, Kuldīgas novadā (turpmāk – nekustamais īpašums “Čiekurīši”), kas ierakstīts zemesgrāmatā uz valsts vārda Zemkopības ministrijas personā Kurzemes rajona tiesas Rumbas pagasta zemesgrāmatas nodalījumā Nr.100000152769.

Saskaņā ar zemesgrāmatas un Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma “Čiekurīši” sastāvā ietilpst:
- zemes vienība (zemes vienības kadastra apzīmējums 6284 006 0435) ar kopējo platību 0,5093 ha, zemes vienības lietošanas mērķis: 0903 – valsts un pašvaldību iestāžu apbūve, 0,5093 ha platībā; zemes vienības platības sadalījums pa lietošanas veidiem – Zemes zem ēkām platība: 0,5093 ha, zemes vienības kadastrālā vērtība 01.01.2023. ir  1797 euro;
- būve – administratīvā ēka (būves kadastra apzīmējums 6284 006 0435 001), būves kopējā platība 197,1 m2; būves galvenais lietošanas veids: 1121 – Divu dzīvokļu mājas; būves kadastrālā vērtība 01.01.2023. ir 6708 euro;
- būve – kūts (būves kadastra apzīmējums 6284 006 0435 002), būves kopējā platība 64,5 m2; būves galvenais lietošanas veids: 1271 – Lauksaimniecības nedzīvojamās ēkas; būves kadastrālā vērtība 01.01.2023. ir 138 euro;
- būve – šķūnis (būves kadastra apzīmējums 6284 006 0435 003), būves kopējā platība 34 m2; būves galvenais lietošanas veids: 1274 – Citas, iepriekš neklasificētas, ēkas; būves kadastrālā vērtība 01.01.2023. ir 109 euro;
- būve – šķūnis (būves kadastra apzīmējums 6284 006 0435 004), būves kopējā platība 98,1 m2; būves galvenais lietošanas veids: 1274 – Citas, iepriekš neklasificētas, ēkas; būves kadastrālā vērtība 01.01.2023. ir 272 euro;
- būve – noliktava (būves kadastra apzīmējums 6284 006 0435 005), būves kopējā platība 12,2 m2; būves galvenais lietošanas veids: 1274 – Citas, iepriekš neklasificētas, ēkas; būves kadastrālā vērtība 01.01.2023. ir 115 euro;
- būve – garāža (būves kadastra apzīmējums 6284 006 0435 006), būves kopējā platība 23,6 m2; būves galvenais lietošanas veids: 1274 – Citas, iepriekš neklasificētas, ēkas; būves kadastrālā vērtība 01.01.2023. ir 319 euro.
Nekustamā īpašuma “Čiekurīši” kadastrālā vērtība atbilstoši NĪVKIS datiem 01.01.2023. ir 9458 euro.
Nekustamajam īpašumam “Čiekurīši” NĪVKIS noteikti šādi apgrūtinājumi:
- ekspluatācijas aizsargjoslas teritorija gar elektrisko tīklu kabeļu līniju, platība 0,0051 ha;
- aizsargjoslas teritorija gar elektrisko tiklu gaisvadu līniju ārpus pilsētām un ciemiem, kā arī pilsētu lauku teritorijās, platība 0,0146 ha;
- aizsargjoslas teritorija gar elektrisko tiklu gaisvadu līniju ārpus pilsētām un ciemiem, kā arī pilsētu lauku teritorijās, platība 0,0053 ha.

Zemesgrāmatas nodalījumā Nr.100000152769 III daļas 1.iedaļā ierakstīta lietu tiesība, kas apgrūtina nekustamu īpašumu “Čiekurīši”: “Nostiprināts personālservitūts par labu akciju sabiedrībai “Latvenergo”, nodokļu maksātāja kods 40003032949 – zemes gabala ar kadastra apzīmējumu 6284 006 0435 daļas beztermiņa un bezatlīdzības lietojuma tiesība energoapgādes objekta ierīkošanai un ekspluatācijai saskaņā ar līguma pielikumu – apgrūtinājumu plānu, platība 0,0051 ha. Pamats: 2008. gada 10.decembra līgums par zemes izmantošanu jauna elektroapgādes objekta ierīkošanai un aprobežojuma noteikšanai.”

VNĪ saņemta Zemkopības ministrijas 11.07.2023. vēstule Nr.8.7-6e/1295/2023, ar lūgumu VNĪ veikt nepieciešamās darbības nekustamā īpašuma “Čiekurīši” atsavināšanai, jo minētais nekustamais īpašums turpmāk nav nepieciešams Zemkopības ministrijas un tās padotības iestāžu valsts funkciju nodrošināšanai. Saskaņā ar vēstulē norādīto informāciju nekustamais īpašums “Čiekurīši” atrodas valsts sabiedrības ar ierobežotu atbildību “Zemkopības ministrijas nekustamie īpašumi” (turpmāk – Sabiedrība) pārvaldīšanā.
Vienlaikus Zemkopības ministrija vēstulē sniegta informācija, ka Sabiedrība, veicot nekustamā īpašuma “Čiekurīši” apsekošanu dabā, konstatēja, ka tajā faktiski joprojām dzīvo privātpersona, kurai 01.12.2021. ir beidzies ar Kuldīgas novada pašvaldību savstarpēji noslēgtā Dzīvojamo telpu īres līguma Nr. 6/2019 darbības termiņš. Ņemot vērā Sabiedrībai noteiktās funkcijas un uzdevumus, ar privātpersonu jauns dzīvojamo telpu īres līgums nav noslēgts, tādēļ uzskatāms, ka persona nekustamajā īpašumā “Čiekurīši” uzturas bez juridiska pamatojuma. Sabiedrība 13.06.2023. vēstulē Nr. 1-9.2/436 privātpersonu ir informējusi par plānoto rīcību ar nekustamā īpašuma “Čiekurīši” nodošanu atsavināšanai. Tāpat Sabiedrība savā vēstulē norādīja, ka atbilstoši Pašvaldību likuma 4.panta  pirmās daļas 10.punktā un likumā  “Par palīdzību dzīvokļa jautājumu risināšanā” noteiktajam, pašvaldībai viena no tās autonomajām funkcijām ir sniegt iedzīvotājiem palīdzību mājokļa jautājumu risināšanā, tādejādi aicinot personu vērsties Kuldīgas novada pašvaldībā (turpmāk - pašvaldība) un noskaidrot par tās tiesībām saņemt palīdzību dzīvojamo telpu jautājuma risināšanā. Sabiedrības rīcībā ir informācija, ka pašvaldības Sociālā dienesta (turpmāk - dienests) klientu lokā ir nekustamajā īpašumā dzīvojošā privātpersona un dienests ar viņu ir vairākkārtīgi veicis pārrunas, aicinot pieņemt pašvaldības piedāvāto dzīvokli.

          Kuldīgas novada dome ar 29.06.2023. sēdes lēmumu (prot.Nr.8, 10.p.“Par valsts nekustamo īpašumu “Čiekurīši”, adrese Manģenes iela 2, Mežvalde, Rumbas pagasts, Kuldīgas novads”) noteikusi, ka nekustamais īpašums “Čiekurīši” nav nepieciešams pašvaldības autonomo funkciju nodrošināšanai saskaņā ar Pašvaldību likuma 4.panta pirmās daļas 10.punktu – sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu, un nolēmusi nekustamo īpašumu “Čiekurīši” nepārņemt Kuldīgas novada pašvaldības īpašumā bez atlīdzības.

Saskaņā ar Kuldīgas novada pašvaldības 08.08.2023. vēstulē Nr. KNP/2.26/23/316 norādīto informāciju:
- saskaņā ar Kuldīgas novada teritorijas plānojumu (19.12.2013. apstiprināti ar Kuldīgas novada domes saistošajiem noteikumiem Nr.2013/42 “Kuldīgas novada teritorijas plānojuma 2013.-2025.gadam teritorijas izmantošanas un apbūves noteikumi un grafiskā daļa” izdošanu”, kurā veikti grozījumi ar 25.06.2015. Kuldīgas novada domes saistošajiem noteikumiem Nr.2015/12 „Grozījumi Kuldīgas novada pašvaldības saistošajos noteikumos Nr.2013/42 „Kuldīgas novada teritorijas plānojuma 2013. – 2025.gadam teritorijas izmantošanas un apbūves noteikumi un grafiskā daļa” izdošanu” un 06.06.2019. Kuldīgas novada domes saistošajiem noteikumiem Nr.2019/8 “Grozījumi Kuldīgas novada saistošajos noteikumos Nr.2013/42 "Kuldīgas novada teritorijas plānojuma 2013.-2025.gadam teritorijas izmantošanas un apbūves noteikumi un grafiskā daļa”) nekustamais īpašums “Čiekurīši” atrodas savrupmāju apbūves teritorijā (DzS);
- nekustamais īpašums “Čiekurīši” neatrodas degradētā teritorijā;
- nekustamajam īpašumam “Čiekurīši” nodrošināta piekļuve no Manģenes ielas.
Nekustamā īpašuma ieguvējam, izmantojot nekustamo īpašumu “Čiekurīši”, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī Zemesgrāmatas nodalījumā ierakstītais apgrūtinājums.
Atsavinot nekustamo īpašumu “Čiekurīši”, jāņem vērā likumā „Par zemes privatizāciju lauku apvidos” noteiktie nosacījumi darījumiem ar zemes īpašumiem.

2. Nekustamo īpašumu “Meža Stauģi” (nekustamā īpašuma kadastra Nr. 5635 008 0063) – zemes vienību (zemes vienības kadastra apzīmējums 5635 008 0029) 0,6796 ha platībā un divas būves (būvju kadastra apzīmējumi 5635 008 0063 001, 5635 008 0063 002) – Viesītes pagastā, Jēkabpils novadā (turpmāk – nekustamais īpašums “Meža Stauģi”), kas ierakstīts zemesgrāmatā uz valsts vārda Zemkopības ministrijas personā Zemgales rajona tiesas Viesītes pagasta zemesgrāmatas nodalījumā Nr.100000163762.

Saskaņā ar zemesgrāmatas un NĪVKIS datiem nekustamā īpašuma “Meža Stauģi” sastāvā ietilpst:
- zemes vienība (zemes vienības kadastra apzīmējums 5635 008 0029) ar kopējo platību 0,6796 ha, zemes vienības lietošanas mērķis: 0701 – Vienstāva un divstāvu daudzdzīvokļu māju apbūve, 0,6796 ha platībā; zemes vienības platības sadalījums pa lietošanas veidiem – Ūdens objektu zeme – 0,0187 ha, Zemes zem ēkām platība – 0,5770 ha, Zemes zem ceļiem platība – 0,0839 ha; zemes vienības kadastrālā vērtība 01.01.2023. ir  1503 euro;
- būve – administratīvā ēka – dzīvojamā māja (būves kadastra apzīmējums 5635 008 0063 001), būves kopējā platība 606,4 m2; būves galvenais lietošanas veids: 1122 – Triju vai vairāku dzīvokļu mājas; būves kadastrālā vērtība 01.01.2023. ir 11385 euro, būve nav sadalīta dzīvokļu īpašumos;
- būve – šķūnis (būves kadastra apzīmējums 5635 008 0063 002), būves kopējā platība 131,2 m2; būves galvenais lietošanas veids: 1274 – Citas, iepriekš nekvalificētas, ēkas; būves kadastrālā vērtība 01.01.2023. ir 420 euro;
Nekustamā īpašuma “Meža Stauģi” kadastrālā vērtība atbilstoši NĪVKIS datiem 01.01.2023. ir 13308 euro.
Nekustamajam īpašumam “Meža Stauģi” NĪVKIS noteikti šādi apgrūtinājumi:
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, platība 0,0208 ha;
- ekspluatācijas aizsargjoslas teritorija gar elektronisko sakaru tīklu gaisvadu līniju, platība 0,0119 ha;
- ekspluatācijas aizsargjoslas teritorija gar elektrisko tīklu kabeļu līniju, platība 0,0293 ha;
- ekspluatācijas aizsargjoslas teritorija gar elektrisko tīklu kabeļu līniju, platība 0,0010 ha;
- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, platība 0,1706 ha;
- ceļa servitūta teritorija, platība 0,0780 ha;
- ekspluatācijas aizsargjoslas teritorija ap elektrisko tīklu sadales iekārtu, platība 0,0041 ha.
Zemesgrāmatas nodalījuma Nr.100000163762 III daļas 1.iedaļā “Lietu tiesības, kas apgrūtina nekustamu īpašumu” ierakstītas šādas atzīmes:
- Atzīme – zemes vienībai ar kadastra apzīmējumu 56350080029: ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, platība 0,0208 ha;
- Atzīme – zemes vienībai ar kadastra apzīmējumu 56350080029: ekspluatācijas aizsargjoslas teritorija gar elektronisko sakaru tīklu gaisvadu līniju, platība 0,0119 ha;
- Atzīme – zemes vienībai ar kadastra apzīmējumu 56350080029: ekspluatācijas aizsargjoslas teritorija gar elektrisko tīklu kabeļu līniju, platība 0,0293 ha;
- Atzīme – zemes vienībai ar kadastra apzīmējumu 56350080029: ekspluatācijas aizsargjoslas teritorija gar elektrisko tīklu kabeļu līniju, platība 0,001 ha;
- Atzīme – zemes vienībai ar kadastra apzīmējumu 56350080029: ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, platība 0,1706 ha;
- Atzīme – zemes vienībai ar kadastra apzīmējumu 56350080029: ceļa servitūta teritorija – tiesību uz braucamo ceļu par labu nekustamajam īpašumam ar kadastra numuru 5635 008 0045, platība 0,078 ha;
- Atzīme – zemes vienībai ar kadastra apzīmējumu 56350080029: ekspluatācijas aizsargjoslas teritorija ap elektrisko tīklu sadales iekārtu, platība 0,0041 ha.

VNĪ saņemta Zemkopības ministrijas 03.07.2023. vēstule 8.7-6e/1256/2023, ar lūgumu VNĪ veikt nepieciešamās darbības nekustamā īpašuma “Meža Stauģi” atsavināšanai, jo minētais nekustamais īpašums turpmāk nav nepieciešams Zemkopības ministrijas un tās padotības iestāžu valsts funkciju nodrošināšanai. Saskaņā ar Zemkopības ministrijas vēstulē norādīto informāciju nekustamais īpašums “Meža Stauģi” ir daļēji izīrēts:
- 28.12.2007. ar fizisku personu noslēgts Dzīvojamās telpas īres līgums Nr. 2007/9. Saskaņā ar minēto īres līgumu un Dzīvojamās telpas nodošanas un pieņemšanas 28.12.2007. aktu īrniekam no 01.01.2008. uz nenoteiktu laiku par maksu nodotas lietošanā dzīvojamās telpas (dzīvoklis Nr.3) (būves kadastra apzīmējums  5635 008 0063 001,  pēc inventarizācijas lietas telpu grupa nr.004) ar kopējo platību 87,2 m2, koplietošanas telpa – kāpņu telpa (būves kadastra apzīmējums  5635 008 0063 001, pēc inventarizācijas lietas telpu grupa nr.901-2) ar kopējo platību 11,3 m2, pagrabs  (būves kadastra apzīmējums  5635 008 0063 001, pēc inventarizācijas lietas telpu grupa nr.901-3)  ar platību 19,1 m2, daļa no būves – šķūņa (būves kadastra apzīmējums 5635 008 0063 002, pēc inventarizācijas lietas telpu grupa nr.001) ar platību 18,74 m2, garāža (būves kadastra apzīmējums 5635 008 0063 001, pēc inventarizācijas lietas telpu grupa 007) ar platību 22 m2.
- 28.12.2007. ar fizisku personu noslēgts Dzīvojamās telpas īres līgums Nr. 2007/8.  Saskaņā ar minēto īres līgumu un Dzīvojamās telpas nodošanas un pieņemšanas 28.12.2007. aktu īrniekam no 01.01.2008. uz nenoteiktu laiku par maksu nodotas lietošanā dzīvojamās telpas (dzīvoklis Nr.2) (būves kadastra apzīmējums  5635 008 0063 001,  pēc inventarizācijas lietas telpu grupa nr.003) ar kopējo platību 64,4 m2, koplietošanas telpa – kāpņu telpa (būves kadastra apzīmējums  5635 008 0063 001, pēc inventarizācijas lietas telpu grupa nr.901-2) ar kopējo platību 11,3 m2, pagrabs  (būves kadastra apzīmējums  5635 008 0063 001, pēc inventarizācijas lietas telpu grupa nr.901-1)  ar platību 47,6 m2, daļa no būves – šķūņa (būves kadastra apzīmējums 5635 008 0063 002, pēc inventarizācijas lietas telpu grupa nr.001) ar platību 18,74 m2.
 Īres līgumi nav reģistrēti zemesgrāmatā.
Jēkabpils novada dome, lemjot par nekustamā īpašum “Meža Stauģi” nepieciešamību  Pašvaldību likuma 4.panta 10.punktā noteiktās pašvaldības autonomās funkcijas īstenošanai, ar 31.08.2023. sēdes lēmumu (prot.Nr.537, 11. § “Par valsts nekustamo īpašumu “Meža Stauģi”, Viesītes pagasts”) nolēmusi nepārņemt nekustamo īpašumu “Meža Stauģi” Jēkabpils novada pašvaldības īpašumā.
Saskaņā ar Jēkabpils novada pašvaldības 31.08.2023. vēstulē Nr. 1-4/23/1403 norādīto informāciju:
         - nekustamais īpašums “Meža Stauģi”, atrodas lauksaimniecības teritorijā,  būvju apsaimniekošana ir atļauta;
          - nekustamais īpašums “Meža Stauģi” neatrodas degradētajā teritorijā.
          - zemes vienība (zemes vienības kadastra apzīmējums 5635 008 0029) atrodas blakus Viesītes pilsētas Kaļķu ielai, līdz ar to tai ir tieša piekļuve.
Saskaņā ar spēkā esošo Viesītes novada teritorijas plānojumu (pielikums  Viesītes novada domes 2019.gada 20.jūnija saistošajiem noteikumiem Nr.2019/3), “Lauksaimniecības teritorija” (L) ir funkcionālā zona, ko nosaka, lai nodrošinātu lauksaimniecības zemes kā resursa racionālu un daudzveidīgu izmantošanu visu veidu lauksaimnieciskajai darbībai un ar to saistītajiem pakalpojumiem. Teritorijas galvenie izmantošanas veidi: Viensētu apbūve; Lauksaimnieciskās ražošanas uzņēmumu apbūve; Lauksaimnieciska izmantošana; Labiekārtota publiskā ārtelpa; Publiskā ārtelpa bez labiekārtojuma; Ūdens telpas publiskā izmantošana. Teritorijas papildizmantošanas veidi: Vasarnīcu apbūve; Dārza māju apbūve; Tirdzniecības un/vai pakalpojumu objektu apbūve; Tūrisma un atpūtas iestāžu apbūve; Kultūras iestāžu apbūve; Sporta ēku un būvju apbūve; Veselības aizsardzības iestāžu apbūve u.c.
Saskaņā ar Dzīvojamo telpu īres likuma Pārejas noteikumu 2.punktu:
Ja pēc šā likuma spēkā stāšanās (Dzīvojamo telpu īres likums stājās spēkā 01.05.2021.) dzīvojamai telpai, par kuras lietošanu līdz 30.04.2021. ir noslēgts dzīvojamās telpas īres līgums, kas nav ierakstīts zemesgrāmatā, mainās īpašnieks, dzīvojamās telpas ieguvējam šis līgums ir saistošs līdz 31.12.2026., bet gadījumā, ja noslēgtā dzīvojamās telpas īres līguma termiņš beidzas laikā līdz 31.12.2026., - līdz līgumā noteiktā termiņa beigām. Ja ir celta šo pārejas noteikumu 3. punktā minētā prasība, dzīvojamās telpas īres līgums ieguvējam ir saistošs līdz šā tiesas nolēmuma spēkā stāšanās dienai, līdz līgumā noteiktajam termiņam vai līdz tiesas nolēmumā noteiktajam līguma beigu termiņam, bet ne ilgāk kā līdz 31.12.2036.
Informācija par noslēgtajiem nekustamā īpašuma “’Meža Stauģi” īres līgumiem tiks norādīta minētā nekustamā izsoles noteikumos.
Nekustamā īpašuma ieguvējam, izmantojot nekustamo īpašumu “’Meža Stauģi”, būs saistoša Aizsargjoslu likumā noteiktā kārtība atbilstoši aizsargjoslu veidam.
Atsavinot valsts nekustamo īpašumu, jāņem vērā likumā „Par zemes privatizāciju lauku apvidos” noteiktie nosacījumi darījumiem ar zemes īpašumiem.
Problēmas un risinājumi
Problēmas apraksts
Informāciju skatīt sadaļā "Pašreizējā situācija".
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ņemot vērā, ka nekustamie īpašumi nav nepieciešami citu valsts pārvaldes iestāžu funkciju nodrošināšanai saskaņā ar Valsts pārvaldes iekārtas likumu, ir sagatavots attiecīgs Ministru kabineta rīkojuma projekts.
Nekustamo īpašumu “Čiekurīši” un “Meža Stauģi” atsavināšanu saskaņā ar Atsavināšanas likuma 4.panta otro daļu ierosina Zemkopības ministrija.
Saskaņā ar Atsavināšanas likuma 5.panta pirmo daļu atļauju atsavināt valsts nekustamos īpašumus dod Ministru kabinets. Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.
Attiecīgi sagatavots rīkojuma projekts, kas paredz atļaut VNĪ pārdot izsolē nekustamo īpašumu “Čiekurīši” un nekustamo īpašumu “Meža Stauģi”.
Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.
Rīkojuma projekts paredz nekustamā īpašuma valdītājam  – Zemkopības ministrijai uzdevumu nodot pircējam nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Atsavināšanas likuma 30.pantā noteiktajam, izsoles dalībniekam, kurš būs nosolījis augstāko cenu par nekustamo īpašumu, būs jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu ievietojot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minētos nekustamos īpašumus.
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minētos nekustamos īpašumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. 
Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt nekustamo īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Rīkojuma projekts un tā anotācija būs publiski pieejami Vienotajā tiesību aktu projektu izstrādes un saskaņošanas portālā.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma projekta izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

